Alarmen på feriecentret gik klokken 03.09 Da vægteren fra alarmselskabet når frem, kan han konstatere at hæveautomaten er væk og han alarmerer politiet. - Lige i nærheden står der en stor gummiged, som har været brugt til at fjerne hæveautomaten med, siger vagtchef Per Vagn Nielsen til tv2nord.dk. Gerningsmændene har efterladt et stort hul på fire gange fem meter i feriecentrets facade.

Referat:
Natten til onsdag lykkedes det ukendte gerningsmænd at stjæle en hæveautomat fyldt med penge ved feriecentret Dayz i Rønbjerg. Tyvene brugte en gummiged og lavede et kæmpe hul i indgangspartiet.